સ્વાઇનફલુને સિઝનલ ફલુ નામ આપ્યા બાદ પણ તેના કહેરમાં ઘટાડો નોંધાયો નથી. તેમ પહેલી ઓકટોબરથી લઇને અત્યાર સુધીમાં સ્વાઇનફલુએ ૧૪ લોકોનો ભોગ લઇ લીધો છે. જેમાં તા.૧ના રોજ મેંદરડાની મહિલા, તા.3ના સુત્રાપાડા અને ધોરાજીની મહિલા, તા.૪ના પોરબંદરના ૭૧ વર્ષીય વૃધ્ધ અને જેતપુરના પ્રૌઢા, તા.પના પ૬ વર્ષીય મહિલા, તા.૬ના સોમનાથ વેરાવળની મહિલા, તા.૧રના જામનગરની ૬૧ વર્ષીય વૃધ્ધા, તા.૧3ના કેશોદ, ચોરવાડ, માંગરોળ અને રાજકોટના કુલ ૪ દર્દીઓ, તા.૧૪ના અમરેલીની લાઠીની મહિલા અને તા.૧૮ના રોજ મોરબીના આધેડનું મોત નિપજ્યું હતું. શહેરમાં તહેવારોની મોસમ દરમિયાન સ્વાઇનફલુના કેસમાં રોજબરોજ વધારો નોંધાઇ રહ્યો છે. શુક્રવારે એક જ દિવસમાં રાજકોટ શહેરમાં ત્રણ કેસ નોંધાયા છે. જેમાં બે મહિલા અને એક પુરુષનો સમાવેશ થાય છે. આ સાથે આ સિઝનનો કુલઆંક ૧૧3 પર પહોંચ્યો છે.